ฉีดยาคุมมา4ปีแล้วค่ะ แต่จะเลิกฉีดแล้วเปลี่ยนมากินแบบเม็ดแทนอะค่ะ มีนัดฉีดอีกที5ตุลาคม แต่จะไม่ฉีดแล้วค่ะ แล้วสามารถกินยาคุมได้ตอนไหนค่ะ ถ้ากินยาคุมแล้ว จะมีอะไรกับแฟนได้ตอนไหนค่ะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้กรณีนี้ที่ฉีดยาคุมมาก่อนแล้วต้องการจะคุมกำเนิดต่อด้วยการกินยานั้นก็สามารถทำต่อกันไปได้เลยกล่าวคือ เมื่อครบกำหนดการฉีดยาคุม ไม่ไปฉีดต่อ แต่ให้เริ่มเป็นยาคุมแบบแผงรายเดือนเม็ดแรกแทน ถ้าทำได้ต่อเนื่องดังนี้ ยาก็จะมีประสิทธิภาพในการคุมกำเนิดต่อเนื่องกัน สามารถมีเพศสัมพันธ์ได้ตั้งแต่การกินยาเม็ดแรก สำคัญคือต้องกินยาต่อเนื่องไปให้ครบทุกเม็ดในแผงค่ะ ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป